als_Latn dik_Latn sag_Latn
Roy Hodgson ka pranuar se pozicioni i titullarit fiks për Ashley Cole në ekipin kombëtar të Anglisë mund të jetë nën rrezik nëse mbrojtësi nuk rikthehet titullar te Chelsea. 33-vjeçari po kalon një periudhë të keqe te blutë e Londrës, teksa Mourinho e ka aktivizuar atë vetëm në dy raste në 2014-ën, duke preferuar në krahun e djathtë Cesar Azpilicuetan. Konkurrenca në pozicionin e mbrojtësit të djathtë te Anglia është rritur ndjeshëm me daljen në skenë të emrave të “vegjël” si Leighton Baines i Everton dhe Luke Shaw i Southampton, njëri prej të cilëve do jetë në fushë për miqësoren e 5 Marsit ndaj Danimarkës.
“Për shumë kohë lojtarë të ndryshëm janë renditur poshtë Ashley-t, duke qendruar në stol edhe pse ishin shumë cilësorë. Tani ka ardhur koha e Ashley-t të qendrojë mbrapa dhe të ndjekë skuadrën nga stoli. Ne e dimë shumë mirë se ç’mund të bëjë ai dhe e dimë se nga ana fizike ai punon shumë dhe ka eksperiencë. Unë nuk e vendos kurrë atë jashtë planeve të mia, por ai duhet të pranojë që konkurrenca në ekipet kombëtare rritet me kalimin e kohës, dhe kjo ndodh dhe në klubin e tij, por ama mua më duhet të marr një vendim. Është pak problem kur je mbrojtës krahu, sepse je si portieri, ose do luash, ose do jesh në stol” – deklaroi Hodgson për mediat britanike.
als_Latn als_Latn